Dulita podargo

Dulita podargo (Batrachostomus harterti), aŭ Indonezia podargo, estas malmulte konata specio de birdoj en la familio Podargedoj, Podargidae. Ili troviĝas en Sudorienta Azio, nome en Indonezio kaj pli precize en Borneo. Ĝi havas dise registritan distribuadon en la Borneaj montaraj pluvarbaroj kie ĝi estas endemio. La specio estas monotipa.

Historio kaj etimologio
La tipa specimeno estis kolektita de Charles Hose en 1891 sur Monto Dulit in norda Saravako, je alteco de ĉirkaŭ 600 m, precize "en malgranda ĝangala kabano kien ĝi estis fluganta krepuske evidente altirita de lumo".Thomas (1892). La ordinara nomo referencas la tipan lokon, dum la specia epiteto estas honoro al la germana ornitologo Ernst Hartert.

Aspekto
Ĝi estas granda, malhelbruna, kaŝtanbruna podargo, kies longo varias de 32 ĝis 37 cm. La flugillongo estas 220 ĝis 250 mm. Ĝi havas flavbrunan strion sur la krono kaj mallarĝan flavbrunan kolumon sur la malantaŭa kolo. La flugilkovriloj havas grandajn blankajn makulojn. La subaj partoj estas pli palbrunaj kun flavbrunaj strioj kaj makuloj. Ambaŭ seksoj estas similaj.

La sola alia podargo de komparebla grandeco en Borneo estas la Orela podargo (B. auritus), kun kiu la Dulita podargo formas superspecion.HBW 5: 285. La Orela podargo estas iomete pli granda (kun longo de 39-42 cm) kaj pli pala; la krono estas makuleca kaj vermikuleca anstataŭ strieca, la flugilkovriloj pli forte makulecaj, kaj la subaj partoj pli simplaj. Neniu alia podargo trovita en Borneo estas pli ol 30 cm longa.

Voĉo
La krio ne estas konata certe, kvankam Tom Harrisson registris krion en la Kelabit-Altaĵoj, kiun li atribuis al ĉi tiu specio, kiel "tuab tuab". La Kelabita nomo por tiu podargo estas Tu'ub aŭ Suit tu'ub.

Distribuado kaj habitato
Tiu ĉi podargo estas endemio de Borneo. Nur ok muzeospecimenoj estas konataj, prenitaj de Monto Dulit, la Usun Apau Altebenaĵo kaj la Kelabit Altebenaĵoj en Saravako, kaj de Monto Liang Kubung en Okcidenta Kalimantano. Ĝi ankaŭ estis vidita proksime de Poring en la Nacia Parko Kinabalu en Sabaho.Smythies & Davison (1998).Cleere & Nurney (1998).

Ĝia preferata vivejo estas pli malalta montarbaro de kaj primara kaj sekundara kresko, je alteco de 300 ĝis 1500 m super marnivelo. Ĉe Monto Dulit ĝi anstataŭigas la pli disvastigitan Orelan podargon altitude, ĉi-lastan oni trovas je pli malaltaj niveloj.

Kutimaro
Tre malmulte oni scias pri la reproduktaj aŭ manĝaj kutimoj de ĉi tiu podargo. Ina specimeno prenita la 19-an de novembro estis demetonta ovojn. La stomako de specimeno prenita en la Kelabitaj Altaj Teroj estis plena de akridoj aŭ saltuloj.

Statuso kaj konservado
La teritorio de la Dulita podargo estas taksita je 127 000 km² kaj malpliiĝas. Ĝi estas limigita al la Endemibirda Areo de la Borneaj Montoj kaj estas minacata per habitatoperdo pro arbodehakado kaj agrikultura disvolviĝo. Ĝia konserva statuso estas konsiderata de BirdLife International kiel Malplej Zorgiga. Proponitaj konservadaj decidoj inkluzivas la esploradon de la ekologio de la specio kaj la protektadon de taŭga vivejo.BLI species factsheet (2010).

Referencoj







 Eksteraj ligiloj 

Kategorio:Podargedoj
Kategorio:Orientalisa faŭno
Kategorio:Bestoj el la Aŭstralazia ekozono
Kategorio:Birdoj de Indonezio